Ehdotus neuvoston päätökseksi Slovenian 10 päivänä kesäkuuta 1996 allekirjoitetulla Eurooppa-sopimuksella perustetussa assosiaationeuvostossa vahvistettavasta yhteisön kannasta Eurooppa-sopimuksen 65 artiklan 4 kohdan a alakohdassa tarkoitetun ajanjakson pidentämisestä /* KOM/2000/0752 lopull. */





Ehdotus NEUVOSTON PÄÄTÖKSEKSI Slovenian 10 päivänä kesäkuuta 1996 allekirjoitetulla Eurooppa-sopimuksella perustetussa assosiaationeuvostossa vahvistettavasta yhteisön kannasta Eurooppa-sopimuksen 65 artiklan 4 kohdan a alakohdassa tarkoitetun ajanjakson pidentämisestä (komission esittämä) PERUSTELUT Euroopan yhteisöjen ja niiden jäsenvaltioiden sekä Slovenian Eurooppa-sopimuksen 65 artiklan 4 kohdan a alakohdassa määrätään, että assosiaationeuvosto päättää Slovenian taloudellisen tilanteen huomioon ottaen, onko ajanjaksoa, jonka aikana Slovenian myöntämää valtion tukea arvioitaessa on otettava huomioon, että Slovenia rinnastetaan Euroopan yhteisön perustamissopimuksen 87 artiklan 3 kohdan a alakohdassa tarkoitettuihin yhteisön alueisiin, pidennettävä neljällä vuodella. Koska Slovenian ostovoimayksiköissä mitattu bruttokansantuote henkeä kohti oli 71 prosenttia yhteisön keskiarvosta vuonna 1999, on aiheellista myöntää tällainen pidennys. Eurooppa-sopimuksesta 21 päivänä joulukuuta 1998 tehdyn neuvoston ja komission päätöksen 2 artiklan 1 kohdan mukaisesti assosiaationeuvostossa vahvistettava yhteisön kanta määritellään perustamissopimusten vastaavien määräysten mukaisesti. Liitteenä oleva ehdotus ja ehdotetut julistukset ovat johdonmukaisia samoissa tapauksissa tehtyjen päätösten kanssa muiden Keski- ja Itä-Euroopan assosioituneiden maiden kanssa tehtyjen Eurooppa-sopimusten puitteissa. Sen vuoksi on suotavaa, että neuvosto hyväksyy liitteenä olevan päätöksen. Ehdotus NEUVOSTON PÄÄTÖKSEKSI Slovenian 10 päivänä kesäkuuta 1996 allekirjoitetulla Eurooppa-sopimuksella perustetussa assosiaationeuvostossa vahvistettavasta yhteisön Eurooppa-sopimuksen 65 artiklan 4 kohdan a alakohdassa tarkoitetun ajanjakson pidentämisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 89 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja toisen alakohdan kanssa, ottaa huomioon Euroopan yhteisöjen komission ehdotuksen, sekä katsoo seuraavaa: 1) Euroopan yhteisöt ja niiden jäsenvaltiot allekirjoittivat Eurooppa-sopimuksen [1] Slovenian kanssa 10 päivänä kesäkuuta 1996. [1] EYVL L 51, 26.2.1999, s. 3. 2) Eurooppa-sopimuksen 65 artiklan 4 kohdan a alakohdassa määrätään, että assosiaationeuvosto päättää Slovenian taloudellisen tilanteen huomioon ottaen, onko ajanjaksoa, jonka aikana Slovenian myöntämää valtion tukea arvioitaessa on otettava huomioon, että Slovenia rinnastetaan Euroopan yhteisön perustamissopimuksen 87 artiklan 3 kohdan a alakohdassa tarkoitettuihin yhteisön alueisiin, pidennettävä neljällä vuodella, ON PÄÄTTÄNYT SEURAAVAA: Ainoa artikla Euroopan yhteisöjen ja niiden jäsenvaltioiden sekä Slovenian Eurooppa-sopimuksella perustetussa assosiaationeuvostossa vahvistettava yhteisön kanta sen ajanjakson pidentämisestä neljällä vuodella Eurooppa-sopimuksen 65 artiklan 4 kohdan a alakohdan mukaisesti, jonka aikana Slovenian myöntämää valtion tukea arvioitaessa on otettava huomioon, että Slovenia rinnastetaan Euroopan yhteisön perustamissopimuksen 87 artiklan 3 kohdan a alakohdassa tarkoitettuihin alueisiin, perustuu tämän päätöksen liitteenä olevaan luonnokseen assosiaationeuvoston päätökseksi. Tehty Brysselissä Neuvoston puolesta Puheenjohtaja LIITE EU-SLOVENIA -ASSOSIAATIONEUVOSTON PÄÄTÖS N:o .../2000, Tehty sen ajanjakson pidentämisestä neljällä vuodella, jonka aikana Slovenian myöntämää valtion tukea arvioitaessa on otettava huomioon, että Slovenia rinnastetaan Euroopan yhteisön perustamissopimuksen 87 artiklan 3 kohdan a alakohdassa tarkoitettuihin alueisiin ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Slovenian välisestä assosiaatiosta tehdyn Eurooppa-sopimuksen [2], ja erityisesti sen 65 artiklan 4 kohdan a alakohdan, [2] EYVL L 51, 26.2.1999, s. 3. sekä katsoo seuraavaa: 1) Eurooppa-sopimuksen 65 artiklan 4 kohdan a alakohdassa määrätään, että assosiaationeuvosto päättää Slovenian taloudellisen tilanteen huomioon ottaen, onko tätä ajanjaksoa, jonka aikana Slovenian myöntämää valtion tukea arvioitaessa on otettava huomioon, että Slovenia rinnastetaan Euroopan yhteisön perustamissopimuksen 87 artiklan 3 kohdan a alakohdassa tarkoitettuihin yhteisön alueisiin, pidennettävä uudella neljän vuoden jaksolla. 2) Koska ostovoimayksiköissä mitattu bruttokansantuote henkeä kohti oli 71 prosenttia yhteisön keskiarvosta vuonna 1999, olisi aiheellista myöntää tällainen pidennys, ja säätää samalla siitä, että Slovenian edellytetään toimittavan NUTS II -tasolla yhdenmukaistetut tiedot bruttokansantuotteesta henkeä kohti sekä laativan aluetukikartta yhteisön suuntaviivojen [3] perusteella. [3] EYVL C 74, 10.3.1998, s. 9. ON PÄÄTTÄNYT SEURAAVAA: 1 artikla Pidennetään sitä ajanjaksoa, jonka aikana Slovenian myöntämää valtion tukea arvioitaessa on otettava huomioon, että Slovenia rinnastetaan Euroopan yhteisön perustamissopimuksen 87 artiklan 3 kohdan a alakohdassa tarkoitettuihin yhteisön alueisiin, uudella neljän vuoden jaksolla. 2 artikla Kuuden kuukauden kuluessa tämän päätöksen tekemisestä Slovenian on toimitettava komissiolle NUTS II-tasolla yhdenmukaistetut tiedot bruttokansantuotteesta henkeä kohti. Slovenian valtion tukien valvontaviranomaiset ja komissio arvioivat yhdessä alueiden tukikelpoisuuden ja niille annettavan aluetuen enimmäisintensiteetit aluetukikartan laatimiseksi alueellisia valtion tukia koskevien yhteisön suuntaviivojen perusteella. Tämän jälkeen yhteinen ehdotus toimitetaan assosiaatiokomitealle, joka tekee asiaa koskevan päätöksen. 3 artikla Tämä päätös tulee voimaan päivänä, jona se tehdään. Sitä sovelletaan 1 päivästä tammikuuta 2000. Tehty Brysselissä Assosiaationeuvoston puolesta Puheenjohtaja NEUVOSTON PÖYTÄKIRJAAN LISÄTTÄVÄT JULISTUKSET 1. «Komissio toteaa, että huolimatta ehdotuksestaan säilyttää Euroopan yhteisön perustamissopimuksen 133 artikla yhdessä 300 artiklan kanssa asianmukaisena oikeusperustana yhteisön assosiaationeuvostossa vahvistamalle yhteiselle kannalle ajanjakson pidentämisestä neljällä vuodella Eurooppa-sopimuksen 65 artiklan 4 kohdan a alakohdan mukaisesti, jäsenvaltiot ottivat yksimielisesti kantaa sen puolesta, että oikeusperustana olisi Euroopan yhteisön 89 artikla. Komissio pitää kiinni ehdotuksestaan säilyttää asianmukaisena oikeusperustana Euroopan yhteisön perustamissopimuksen 133 artikla yhdessä 300 artiklan kanssa.» 2. «Neuvosto ja komissio sopivat, ettei tällainen pidennys ennakoi millään tavoin EU:n kantaa hallitustenvälisessä Slovenian kanssa pidettävässä liittymiskonferenssissa. Ne Eurooppa-sopimuksen määräykset, jotka eivät ole yhteisön säännöstön mukaisia, eivät voi muodostaa ennakkotapausta liittymisneuvotteluissa. Ne toistavat lisäksi, että tämä pidennys raukeaa Slovenian liittyessä EU:hun, jos tämä tapahtuu ennen säädetyn neljän vuoden ajanjakson päättymistä ottaen huomioon, että unioniin liittyminen merkitsee kaikkien olemassa olevien kahdenvälisten sopimusten raukeamista Slovenian ja yhteisöjen välillä.»